Lyfjamál 86 : Markaðssetning lyfja og læknar Undanfarin ár hefur heilbrigðisstarfsfólki æ oftar fundist auglýsingar á lyfseðilskyldum lyfjum ramba á barmi þess sem kalla má ósæmilegt . Lyfjaeftirlitið fær fleiri mál en áður þar sem lyfjaauglýsingar þykja vafasamar . Mörgum blöskrar einnig hve miklum fjármunum er eytt í að kynna lyf fyrir læknum á þennan hátt . Margir telja þessa aðferð mjög villandi því oftar en ekki eru kostir tíundaðir en göllum sleppt . Einnig virðist aðgengi lyfjafyrirtækja að fjölmiðlum mjög gott og algengara en áður að við sjáum frétt um lyf sem að margra mati er ekki annað en ódýr auglýsing . Við beinum því til heilbrigðisstarfsfólks að skoða eftirfarandi tvær heimasíður þar sem markaðssetning lyfja er tekin fyrir á nokkuð gagnrýninn hátt . Fyrri heimasíðan er frá Ástralíu en sú seinni frá Bandaríkjunum .